Čeko ežeras

Čeko ežeras () – mažas gėlavandenis ežeras Sibire, netoli Akmenuotosios Tunguskos upės.

Šiuo metu tiriama hipotezė, kad Čeko ežerą suformavo Tunguskos meteoritas ar jo skeveldra. 1961 m. atliktų tyrimų išvadose buvo teigiama, kad ežeras daug senesnis (5000 metų senumo), tačiau naujesni tyrimai rodo, kad jo amžius yra ne daugiau 100 metų. Ežeras taip pat nepavaizduotas XIX a. Rusijos kariniuose žemėlapiuose, sudarytuose prieš Tunguskos meteorito sprogimą. Šią kilmės versiją patvirtina ir tyrimai sonaru, nustatę neįprastą ežero formą, galėjusią atsirasti nuo smūgio į žemę. Magnetiniai tyrimai parodė maždaug metro skersmens uolienos egzistavimą ežero dugne.

Bolonijos universiteto mokslininkai detalesnius ežero tyrimus atliko 2009 m., kurie parodė, kad ežeras tikrai susiformavo Tunguskos įvykio metu.A possible impact crater for the 1908 Tunguska Event

2017 m. Rusijos mokslininkų detalesni tyrimai parodė, kad dalis ežero yra 280 metų senumo, tad tikėtina, jog ežeras buvo dar iki Tunguskos įvykio.Ученые из Сибири опровергли гипотезу об озере Чеко как о кратере Тунгусского метеорита

 Nuorodos 
 Scientific American, lietuviškas leidimas, Nr. 11, 24 psl.

 Šaltiniai 

Kategorija:Rusijos ežerai